ପିଲାଙ୍କ କ୍ୟାରିୟର ଉପରେ କରୋନା ମାଡ଼ । ଠିକ୍ ସମୟରେ ହୋଇପାରୁନି ପରୀକ୍ଷା, ବାହାରି ପାରୁନି ରେଜଲ୍ଟ । ବିକଳ୍ପ ବ୍ୟବସ୍ଥାରେ ମୂଲ୍ୟାୟନକୁ ନେଇ ବି ବିବାଦ ।
ପିଲାଙ୍କ ପାଠପଢାରେ କରୋନା ସ୍ଥିତିର ମୁକାବିଲା ଲାଗି ପ୍ରସ୍ତୁତି ।
ଦଶମ ଓ ଦ୍ୱାଦଶ ଟର୍ମ ଓ୍ୱାନ୍ ପରୀକ୍ଷା ଲାଗି ସିବିଏସଇର ତାରିଖ ଘୋଷଣା ।
ଆସନ୍ତା ୨୨ରୁ ନବମର ସମ୍ମେଟିଭ୍ ଟେଷ୍ଟ କରିବ ଓଡ଼ିଶା ବୋର୍ଡ ।
ଭୁବନେଶ୍ୱରଃ ପିଲାଙ୍କ କ୍ୟାରିୟର ଉପରେ କରୋନା ମାଡ଼ । ଠିକ୍ ସମୟରେ ହୋଇପାରୁନି ପରୀକ୍ଷା, ବାହାରି ପାରୁନି ରେଜଲ୍ଟ । ବିକଳ୍ପ ବ୍ୟବସ୍ଥାରେ ମୂଲ୍ୟାୟନକୁ ନେଇ ବି ବିବାଦ । ଏଭଳି ସ୍ଥିତିରେ ଦଶମ ଓ ଦ୍ୱାଦଶ ଶ୍ରେଣୀ ପାଇଁ ଟର୍ମ ଓ୍ୱାନ୍ ପରୀକ୍ଷା କରିବାକୁ ତାରିଖ ଘୋଷଣା କରିଛି ସିବିଏସଇ । ସେହିପରି ଓଡ଼ିଶା ବୋର୍ଡ ମାଟ୍ରିକ୍ ସହ ନବମ ଶ୍ରେଣୀର ସବ୍ଜେକ୍ଟିଭ୍ ପରୀକ୍ଷା କରିବାକୁ ନିଷ୍ପତ୍ତି ନେଇଛି ।
ମମିତା ମାମଲାରେ ଦିବ୍ୟଶଙ୍କର ମିଶ୍ରଙ୍କୁ କିଏ ଦେଉଛି ସୁରକ୍ଷା?
ମହାମାରୀରେ ସବୁଠାରୁ ବେଶୀ ପ୍ରଭାବିତ ହୋଇଛି ଶିକ୍ଷା କ୍ଷେତ୍ର । କ୍ୟାରିୟରକୁ ନେଇ ଶଙ୍କାରେ ଛାତ୍ରଛାତ୍ରୀ । ୟୁଜି, ପିଜି ହେଉ କି ବୈଷୟିକ ଶିକ୍ଷା । ପରୀକ୍ଷାକୁ ନେଇ ସବୁଠି ଦ୍ୱନ୍ଦ୍ୱ । ତାସହିତ କରୋନା ପାଇଁ ବିଭିନ୍ନ କୋର୍ସରେ ଅସଙ୍ଗତି ବି ସୃଷ୍ଟି ହୋଇଛି । ଯାହାଫଳରେ ଉଚ୍ଚ ଶିକ୍ଷା ଓ ନିଯୁକ୍ତିରୁ ବଞ୍ଚିତ ହେଉଛନ୍ତି ଅନେକ ଆଶାୟୀ । ତେବେ ଆଗକୁ ଗତବର୍ଷ ଭଳି ଅଡୁଆ ଏଡାଇବାକୁ ଆରମ୍ଭ ହୋଇଛି ଉଦ୍ୟମ । ସିବିଏସ୍ଇ ନଭେମ୍ବର ୩୦ରୁ ଦଶମ ଓ ଡିସେମ୍ବର ୧ରୁ ଦ୍ୱାଦଶ ବୋର୍ଡ ଲାଗି ଟର୍ମ ଓ୍ୱାନ ପରୀକ୍ଷା କରିବାକୁ ବିଜ୍ଞପ୍ତି ପ୍ରକାଶ କରିଛି । ସେହିପରି ଚଳିତ ବର୍ଷରୁ ରାଜ୍ୟ ମାଧ୍ୟମିକ ଶିକ୍ଷା ବୋର୍ଡ ମାଟ୍ରିକ ସହ ନବମ ସବ୍ଜେକ୍ଟିଭ୍ ପରୀକ୍ଷା ମଧ୍ୟ କରାଇବ । ନଭେମ୍ବର ୨୨ରୁ ନବମର ସବ୍ଜେକ୍ଟିଭ୍ ପରୀକ୍ଷା ଆରମ୍ଭ ହେବ । ଲକ୍ଷ୍ୟ ହେଉଛି ଯଦି ମହାମାରୀ ଲାଗି ବୋର୍ଡ ପରୀକ୍ଷା ବାତିଲ ହୁଏ ତେବେ ଏହି ପରୀକ୍ଷା ଆଧାରରେ ମାର୍କ ଦିଆଯିବ ।
ଗଲା ଶିକ୍ଷାବର୍ଷରେ ଦଶମ ଓ ଦ୍ୱାଦଶ ପିଲା ବିନା ପରୀକ୍ଷାରେ ପାସ୍ କରିଥିବା ବେଳେ, ମିଳିଥିବା ମାର୍କକୁ ନେଇ ସୃଷ୍ଟି ହୋଇଥିଲା ଅସନ୍ତୋଷର ଝଡ଼ । ବିଭିନ୍ନ ସ୍ଥାନରେ ଆନ୍ଦୋଳନକୁ ଓହ୍ଲାଇଥିଲେ ଛାତ୍ରଛାତ୍ରୀ । ଫଳରେ ପୁଣି ଅଫ୍ଲାଇନ୍ ପରୀକ୍ଷା କରାଯାଇଥିଲା । ଅନ୍ୟପକ୍ଷରେ ଡିପ୍ଲୋମା ଇଞ୍ଜିନିୟରିଂର ଶେଷ ବର୍ଷ ଛାତ୍ରଛାତ୍ରୀଙ୍କ ବିବାଦ ଏଯାଏଁ ତୁଟିନି । ଛାତ୍ରଛାତ୍ରୀ କେତେବେଳେ ମନ୍ତ୍ରୀଙ୍କ ବାସଭବନ ଘେରାଉ କରୁଛନ୍ତି ତ ଆଉ କେତେବେଳ ଆନ୍ଦୋଳନକୁ ଓହ୍ଲାଉଛନ୍ତି । ଏସବୁ ଭିତରେ ଅଭିଭାବକ ସଂଘର ଯୁକ୍ତି ହେଉଛି ସଂକ୍ରମଣ କମୁଛି, ଶିକ୍ଷା କ୍ୟାଲେଣ୍ଡରକୁ ବ୍ୟବସ୍ଥିତ ଓ ପାଠପଢାକୁ ନିୟମିତ କରି ପରୀକ୍ଷା କରାଯାଉ । ତେବେ ଦକ୍ଷତା ବିକାଶ ଓ ବୈଷୟିକ ଶିକ୍ଷା ମନ୍ତ୍ରୀ କହିଛନ୍ତି, ବିଭାଗ ଖୁବ ଶୀଘ୍ର ପରୀକ୍ଷା ବ୍ୟବସ୍ଥାରେ ସଂସ୍କାର ଆଣୁଛି, ଯାହାଦ୍ୱାରା ଠିକ୍ ସମୟରେ ପରୀକ୍ଷା କରିବା ସହ ରେଜଲ୍ଟ ବାହାରି ପାରିବ ।
(ରିପୋର୍ଟର- ଦେବାଶିଷ ମହାନ୍ତି/ ଜଗଦୀଶ ଦାସ)
International ଏହି ମହିଳାଙ୍କ ଉଚ୍ଚତା ଜାଣିଲେ ହୋସ୍ ଉଡ଼ିଯିବ ! ହେଲେ ୪ ମିନିଟ୍ ବି ଛିଡ଼ା ହୋଇପାରୁ ନାହାନ୍ତି ସେ..
ପ୍ରଦୀପ ମାଝୀଙ୍କ ବିରୋଧରେ ଆଜି ଦଳ ଶୃଙ୍ଖଳାଗତ କାର୍ଯ୍ୟାନୁଷ୍ଠାନ ନେଇଥାଆନ୍ତା କିନ୍ତୁ ତା ପୂର୍ବରୁ ସେ କଂଗ୍ରେସରୁ ଇସ୍ତଫା ଦେଇଛନ୍ତି। ଏଭଳି ସାଂଘାତିକ କଥା କହିଛନ୍ତି ନବରଙ୍ଗପୁର ଜିଲ୍ଲା କଂଗ୍ରେସ ସଭାପତି ମୁନା ତ୍ରିପାଠୀ।
ପ୍ରାୟ ୮ କିଲୋଗ୍ରାମରୁ ଅଧିକ ସୁନା ଜବତ କରିଛି ପୋଲିସ । ଖୋଜ୍ଜାପଲ୍ଲୀ ଅଞ୍ଚଳରେ ପୋଲିସ ଓ ଅବକାରୀ ବିଭାଗର ମିଳିତ ଚଢ଼ାଉ ବେଳେ ଏହି ପରିମାଣର ସୁନା ଜବତ ହୋଇଛି ।
